Акәашаратә ансамбль «Кавказ» алахәхоит Уфа имҩаҧысран иҟоу афестиваль.
18.05.2016
Акәашаратә ансамбль «Кавказ» алахәхоит, маи 29-30 рзы Уфа имҩаҧысран иҟоу афестиваль. Иара еиҿкаауп Аҧсныи Урыстәылеи ркультуратә сезон аҳәаақәа ирҭагӡаны. Ансамбль «Кавказ» Уфаҟа рцара аламҭалаз, аҧсуа хәаҧшцәа рҟазара ддырбеит.
Аҳәынҭқарратә акәашаратә ансамбль «Кавказ» ари ақәгылара рҽазыҟарҵоижьҭе акрааҵуан. Иӡбан, Уфа имҩаҧысран иҟоу афестиваль ахь идәықәлаанӡа, Аҟәа аҳәынҭқарратә филормониаҿы аконцерт амҩаҧгара. Игәабзиара шуашәшәыразгьы, уи далахәхараны дыҟан ансамбль анапхгаҩы Кандид Ҭарба.
Аконцерт азкуп Кандид Ҭарба игәалашәара, еизаз зегьы минуҭктәи аҿымҭрала дыргәаладыршәеит ансамбль ашьаҭыркҩы, Аҧсны жәлар рартист. Иахьа Кандид Ҭарба дызҿыз аус иацырҵоит иара ииааӡаз акәашаҩцәа, ансамбль дахагылеит иашьа, Арвелод Ҭарба. Агәыҧ зегьы рзы иуадаҩуп, абжьааҧны еиҧш ахәаҧшыҩцәа рҟынӡа алахҿыхреи, агәалаҟазаара бзиеи анагара, аха рхахьы иааргоит акыршықәса имҩақәызҵоз рнапхгаҩы иажәақәа «ҧхьаҟа, еснагь, ҧхьаҟа!!»
Аколлектив ахәаҧшцәа иддырбеит еилаҧсоу Жәлар рыкәашрақәа. Урҭ рхыҧхьаӡараҿ иҟоуп Адыга Жәлар рыкәашарақәа, аварцәа рыкәашара, Ҭырқәтәыла инхо ҳџьынџьуаа еиқәдырхаз ажәытә аҧсуа кәашара.
Ансамбль «Кавказ» Уфа изныкымкәа иқәгылахьеит, аколлектив уаҟа ибзиан ирыдыркылахьан, иара егьырҭ ақалақьқәа жәпакы рҿеиҧш. Арвелод Ҭарба агәра ганы дыҟоуп ,ансамбль иарҳахьоу ахьӡ ду, наҟ-наҟгьы ишеиқәнархо.
Аконцерт хнаркәшоит ахореографиатә композициа «Икәашоит Кавказ». Акәашара азкуп Кавказ иқәынхо ажәларқәа реиҩызареи рыиашьареи. Анҵәамҭаз ишаҧу еиҧш, асценахь даарыҧхьоит ансамбль анапхгаҩы, абжьааҧны Кандид Ҭарба иҧсадгьыли ижәлари рзы агәадура иҿықәыҳәҳәо дцәырҵуазҭгьы, иахьа иара ахәаҧшцәа дырбон аекран аҟынтә , азал аҟны анапеинҟьабжь еихсыҕьуамызт.
Кандид Ҭарба ихьӡ анаунагӡатәраз ансамбль аусура аангылом, урҭ иацырҵоит иара иҧсҭазаара зегьы здиҳәалаз аҟазара. «Кавказ» артистцәа анаҩсгьы ахәаҧшцәа дыршанхалоит рыкәашарақәа рыла.
Альбина Жьиҧҳа, Михаил Братухин ,АТ
480
Акәашаратә ансамбль «Кавказ» алахәхоит, маи 29-30 рзы Уфа имҩаҧысран иҟоу афестиваль. Иара еиҿкаауп Аҧсныи Урыстәылеи ркультуратә сезон аҳәаақәа ирҭагӡаны. Ансамбль «Кавказ» Уфаҟа рцара аламҭалаз, аҧсуа хәаҧшцәа рҟазара ддырбеит.
Аҳәынҭқарратә акәашаратә ансамбль «Кавказ» ари ақәгылара рҽазыҟарҵоижьҭе акрааҵуан. Иӡбан, Уфа имҩаҧысран иҟоу афестиваль ахь идәықәлаанӡа, Аҟәа аҳәынҭқарратә филормониаҿы аконцерт амҩаҧгара. Игәабзиара шуашәшәыразгьы, уи далахәхараны дыҟан ансамбль анапхгаҩы Кандид Ҭарба.
Аконцерт азкуп Кандид Ҭарба игәалашәара, еизаз зегьы минуҭктәи аҿымҭрала дыргәаладыршәеит ансамбль ашьаҭыркҩы, Аҧсны жәлар рартист. Иахьа Кандид Ҭарба дызҿыз аус иацырҵоит иара ииааӡаз акәашаҩцәа, ансамбль дахагылеит иашьа, Арвелод Ҭарба. Агәыҧ зегьы рзы иуадаҩуп, абжьааҧны еиҧш ахәаҧшыҩцәа рҟынӡа алахҿыхреи, агәалаҟазаара бзиеи анагара, аха рхахьы иааргоит акыршықәса имҩақәызҵоз рнапхгаҩы иажәақәа «ҧхьаҟа, еснагь, ҧхьаҟа!!»
Аколлектив ахәаҧшцәа иддырбеит еилаҧсоу Жәлар рыкәашрақәа. Урҭ рхыҧхьаӡараҿ иҟоуп Адыга Жәлар рыкәашарақәа, аварцәа рыкәашара, Ҭырқәтәыла инхо ҳџьынџьуаа еиқәдырхаз ажәытә аҧсуа кәашара.
Ансамбль «Кавказ» Уфа изныкымкәа иқәгылахьеит, аколлектив уаҟа ибзиан ирыдыркылахьан, иара егьырҭ ақалақьқәа жәпакы рҿеиҧш. Арвелод Ҭарба агәра ганы дыҟоуп ,ансамбль иарҳахьоу ахьӡ ду, наҟ-наҟгьы ишеиқәнархо.
Аконцерт хнаркәшоит ахореографиатә композициа «Икәашоит Кавказ». Акәашара азкуп Кавказ иқәынхо ажәларқәа реиҩызареи рыиашьареи. Анҵәамҭаз ишаҧу еиҧш, асценахь даарыҧхьоит ансамбль анапхгаҩы, абжьааҧны Кандид Ҭарба иҧсадгьыли ижәлари рзы агәадура иҿықәыҳәҳәо дцәырҵуазҭгьы, иахьа иара ахәаҧшцәа дырбон аекран аҟынтә , азал аҟны анапеинҟьабжь еихсыҕьуамызт.
Кандид Ҭарба ихьӡ анаунагӡатәраз ансамбль аусура аангылом, урҭ иацырҵоит иара иҧсҭазаара зегьы здиҳәалаз аҟазара. «Кавказ» артистцәа анаҩсгьы ахәаҧшцәа дыршанхалоит рыкәашарақәа рыла.
Альбина Жьиҧҳа, Михаил Братухин ,АТ
Оцените новость:
+1
+2
+3
+4
+5
Сохраните ссылку или поделитесь с друзьями